Babelscape/SREDFM huggingface dataset:
Γιανάσε Μασάμου

μικρογραφία|αριστερά|200px|"The Length of a Capitalist's Drool", 1924.
Ο Γιανάσε Μασάμου (ιαπωνικά: 柳瀬 正夢, 12 Ιανουαρίου 1900, Εχίμε, Σικόκου, Ιαπωνία - 25 Μαίου 1945, Τόκιο, Ιαπωνία) ήταν Ιάπωνας σκιτσογράφος-σχεδιαστής μάνγκα. Ύστερα από μερικά δύσκολα χρόνια διαβίωσης, μετακόμισε στο Κιτακιούσου το 1911. Αργότερα, μετακόμισε στο Τόκιο, ελπίζοντας να σπουδάσει ζωγραφική, αλλά δεν βρήκε θέση διδασκαλίας και έπρεπε να μάθει τις δικές του καλλιτεχνικές δεξιότητες. Αργότερα εργάστηκε στην επιμέλεια, συγγραφή και διάδωση βιβλίων, φυλλαδίων και συναφή βιβλιογραφικού υλικού. Επίσης έγινε εκπρόσωπος του κινήματος Mavo, εκπρόσωπο του Ντανταϊσμού στην Ιαπωνία. Το 1920 άρχισε να εργάζεται στην Γιομιούρι Σίμπουν εργάζεται ως σκιτσογράφος. 

Γύρω στο 1938, ο Γιανάσε, ο οποίος συνελήφθη αρκετές φορές στη σταδιοδρομία του, αναγκάστηκε να παραιτηθεί από την πολιτική κριτική στις εκδόσεις του. Αντ 'αυτού, δημιούργησε εικονογραφήσεις και τοπία για το αγγλόφωνο περιοδικό "A Friend of Children".

Απεβίωσε στις 25 Μαΐου του 1945 λόγω αεροπορικής επιδρομής στο Σιντζούκου στο Τόκιο.
Ο Λαός Προστάζει

Ο Λαός Προστάζει (Πρωτότυπος τίτλος Meet John Doe) είναι κοινωνική σάτιρα παραγωγής 1941 σε σκηνοθεσία Φρανκ Κάπρα και πρωταγωνιστές τους Γκάρι Κούπερ και Μπάρμπαρα Στάνγουικ. Το σενάριο της ταινίας έγραψε ο Ρόμπερτ Ρίσκιν στην τελευταία του συνεργασά με τον σκηνοθέτη. Πρόκειται για το τρίτο μέρος της Πολιτικής τριλογίας του σκηνοθέτη (οι άλλες δυο ταινίες είναι "Ο Πρίγκηψ των Δολλαρίων (Mr. Deeds Goes to Town, 1936)" και "Ο κύριος Σμιθ πάει στην Ουάσινγκτον (Mr. Smith Goes to Washington, 1939)"). H ταινία είχε εμπορική επιτυχία και προτάθηκε για Όσκαρ Πρωτότυπου Σεναρίου. Το Ινστιτούτο Αμερικανικού Κινηματογράφου κατέταξε την ταινία στην 49η θέση στη λίστα με τις καλύτερες κωμωδίες όλων των εποχών.
Κομήτης του Λέξελ

Ο D/1770 L1, που καθιερώθηκε με την ονομασία Κομήτης του Λέξελ από τον επιστήμονα που υπολόγισε την τροχιά του, τον Άντερς Λέξελ, είναι ένας κομήτης που ανακαλύφθηκε από τον Γάλλο αστρονόμο Σαρλ Μεσιέ τον Ιούνιο του 1770.

Ο Κομήτης του Λέξελ είναι αξιοσημείωτος επειδή υπήρξε ο κομήτης που πέρασε πιο κοντά από τη Γη από οποιονδήποτε άλλο στην καταγεγραμμένη ιστορία, πλησιάζοντας σε ελάχιστη απόσταση 0,015 AU (2,24 εκατομμύρια χιλιόμετρα). Δεν έχει παρατηρηθεί μετά το 1770 και θεωρείται σήμερα χαμένος κομήτης.
Μπέρνερεϊ

thumb|250px|The youth hostel στο Μπέρνερεϊ.
Το Μπέρνερεϊ ή Μπέρνερι (αγγλικά: "Berneray") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 10,1 τ.χλμ. και 138 κατοίκους (2011). Μεγαλύτεροι οικισμοί του νησιού είναι το Borve και το Rushgarry και διοικητικά ανήκει στην περιφέρεια των Εξωτερικών Εβρίδων.
Η οικονομία του νησιού βασίζεται στην αλιεία, τις καλλιέργειες μικρής έκτασης και τον τουρισμό. Ενώ από τον Ιανουάριο του 2006 το νησί συνδέθηκε με το ίντερνετ, δίνοντας ένα κίνητρο στους ανθρώπους που το επιθυμούν να μετεγκατασταθούν στο Μπέρνερεϊ και βοηθώντας να διατηρήσει τον πληθυσμό της η κοινότητα.
Βάτερσι

thumb|250px|Μνημείο για το ναυάγιο του Annie Jane.
Το Βάτερσι (αγγλικά: "Vatersay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 9,6 τ.χλμ. και 90 κατοίκους (2011). Μεγαλύτερος οικισμός του νησιού είναι το Baile Bhatarsaigh και διοικητικά ανήκει στην περιφέρεια των Εξωτερικών Εβρίδων.
Το Βάτερσι είναι το δυτικότερο, μόνιμα, κατοικήσιμο μέρος της Σκωτίας, ενώ συνδέεται με το Μπάρα οδικώς από το 1991.
Κυπριακή Ομοσπονδία Πετοσφαίρισης

Η Κυπριακή Ομοσπονδία Πετοσφαίρισης (Κ.Ο.ΠΕ.) είναι η ανώτατη αρχή της Πετοσφαίρισης και του Μπιτς Βόλεϊ στην Κύπρο. Ιδρύθηκε το 1978. Η ΚΟΠΕ είναι μέλος της Παγκόσμιας Ομοσπονδίας Πετοσφαίρισης (FIVB) και της Ευρωπαϊκής Συνομοσπονδίας Βόλεϊ (CEV). Είναι υπεύθυνη για την εκπροσώπηση της Κύπρου σε διεθνές επίπεδο. Τα γραφεία της βρίσκονται στη Λευκωσία.
Αουρόρα Φούτμπολ Κλουμπ

Η Αουρόρα Φούτμπολ Κλουμπ είναι μια επαγγελματική ποδοσφαιρική ομάδα από τη Γουατεμάλα. Έδρα της ομάδας είναι το Estadio Del Ejército στην Πόλη της Γουατεμάλας. Είναι μία από τις πιο δυνατές ομάδες τις χώρας. Παρόλο που παραμένει η τρίτη πιο πετυχημένη ομάδα της χώρας, τα τελευταία χρόνια έχει υποβιβαστεί σε χαμηλότερη κατηγορία. Χρώματα της ομάδας είναι το μαύρο και το κίτρινο. Η ομάδα ιδρύθηκε στις 14 Απριλίου 1945 σαν "Aurora de la Guardia de Honor". Ανήκει στο στρατό της χώρας. Το υφιστάμενο όνομα της το υιοθέτησε το 1946. Έχει κερδίσει 8 πρωταθλήματα, ήταν 10 φορές στη δεύτερη θέση και έχει δύο διεθνείς τίτλους.
Αθλητικό Κέντρο Σπύρος Κυπριανού

To Αθλητικό Κέντρο Σπύρος Κυπριανού (γνωστό επίσης σαν Παλαί ντε σπορ) είναι η μεγαλύτερη και πιο επιβλητική πολυδύναμη αθλητική αρένα στη Κύπρο. Πήρε το όνομα της από τον πρώην πρόεδρο της Κυπριακής Δημοκρατίας, Σπύρος Κυπριανού.

Περιλαμβάνει κεντρική αίθουσα αθλοπαιδιών και ομαδικών αθλημάτων (καλαθόσφαιρα, πετοσφαίριση, χειροσφαίριση, φούτσαλ), αίθουσες πυγμαχίας, πάλης, τζούντο, τοιχοσφαίρισης, πολεμικών τεχνών, ενόργανης γυμναστικής και επιτραπέζιας αντισφαίρισης, γυμναστήριο, ηλεκτρονικό πίνακα, αίθουσα άρσης βαρών, δημοσιογραφικά θεωρεία για τηλεοράσεις, ραδιόφωνα και γραπτό τύπο, αίθουσα τηλεπικοινωνιών, ιατρείο, αίθουσα σάουνα και αίθουσα ντόπινγκ κοντρόλ, αίθουσα γραμματείας, κυλικείο, αποδυτήρια και άλλες αίθουσες.
Το έργο πραγματοποιήθηκε από τον Κυπριακό Οργανισμό Αθλητισμού. Βρίσκεται στα βόρεια της Λεμεσού, κοντά στα Κάτω Πολεμίδια Λεμεσού και κατά μήκος του δρόμου Λεμεσού-Τροόδους. Η κατασκευή του έργο ξεκίνησε στα τέλη του 2002 και ολοκληρώθηκε στα τέλη του 2005, με συνολικό κόστος περίπου 8,5 εκατομμύρια λίρες Κύπρου.

Το κέντρο έχει ήδη φιλοξενήσει σημαντικά αθλητικά γεγονότα όπως το FIBA Europe all-star game το 2006 και το 2007. Επίσης, φιλοξένησε το επιτελεί του Rally Κύπρου. Η αρένα φιλοξένησε τα Μέσα Μαζικής Ενημέρωσης και τους οργανωτές του ράλι, ενώ ο χώρος στάθμευσης ήταν η περιοχή για τις διοργανώτριες ομάδες WRC.

Η αρένα φιλοξένησε το διαγωνισμό Junior Eurovision Song Contest 2008. Η κεντρική αρένα μπορεί να φιλοξενήσει περισσότερους από 6255 θεατές και τουλάχιστον 42 αναπηρικά τροχοκαθίσματα. Επιπρόσθετα, το κέντρο χρησιμοποιείται ειδικά για τις αθλητικές διοργανώσεις των τοπικών σχολείων της ευρύτερης περιοχής της Λεμεσού.

Ακόμη, αποτελεί την έδρα των πετοσφαιρικών ομάδων Νέα Σαλαμίνα και ΑΕΚ Καραβά-Λάμπουσα.
Κυλλήνιος κόλπος

thumb|Γεωγραφία της Ηλείας, κόλποι και λίμνες.
Ο Κυλλήνιος κόλπος είναι κόλπος της Πελοποννήσου στα βορειοδυτικά της. Είναι ένας από τους τρεις κόλπους της Ηλείας και όρια του είναι το ακρωτήριο της Κυλλήνης στην ομώνυμη χερσόνησο στα νότια και το ακρωτήριο Άραξος στα βόρεια. Το μεγαλύτερο τμήμα του διοικητικά ανήκει στον Νομό Ηλείας και ένα μικρό τμήμα του στον Νομό Αχαΐας.

Η ονομασία του κόλπου, από την αρχαιότητα κιόλας, προέρχεται από την Κυλλήνη. Κατά την αρχαιότητα στον κόλπο ήταν οι εκβολές του Πηνειού πριν οι προσχώσεις αλλάξουν την κοίτη του και αφήσουν στην θέση του έλη και ρηχές λίμνες. 

Επίσης στον Κυλλήνιο βρίσκονται μερικοί σημαντικοί υδροβιότοποι της Ελλάδας, όπως η Λιμνοθάλασσα Κοτυχίου, η Λίμνη Λάμια, το Δάσος Στροφυλιάς και τα Ιαματικά λουτρά Υρμίνης. Οι ακτές του κόλπου αποτελούν περιοχή ωοτοκίας της θαλάσσιας χελώνας καρέτα καρέτα. 

Στην περιοχή υπάρχουν αρκετές δημοφιλείς παραλίες, όπως η Καλόγρια και το Γιανισκάρι στην Αχαΐα, το Κουνουπέλι, το Κουνουπελάκι, τα Μπρίνια και η παραλία Κυλλήνης στην Ηλεία κ.λπ.
Σπόρτινγκ Κλούμπε ντε Γκόα

Η Σπόρτινγκ Κλούμπε ντε Γκόα (πορτογαλικά: "Sporting Clube de Goa", SCG) είναι ποδοσφαιρική ομάδα από την Ινδική πολιτεία Γκόα. Χρώμα της ομάδας είναι το πορτοκαλί. Η ομάδα διεξάγει τους εντός έδρας αγώνες της στο Στάδιο Ντούλερ, χωρητικότητας 10.000 θεατών.
Στιλ Αζίν ΦΚ

Η Στιλ Αζίν ΦΚ είναι μια ιρανική ποδοσφαιρική ομάδα από την Τεχεράνη. Η ομάδα ανήκει στον Hossein Hedayati, ιδιοκτήτη της Steel Azin Co. Αγωνίζεται στο Shahid Dastgerdi Stadium χωρητικότητας 8250 θεατών. Συμμετέχει στη δεύτερη κατηγορία Ινδίας. Το χρώμα της ομάδας είναι το κόκκινο. Ιδρύθηκε στις 30 Απριλίου 2007.
Ντέμπο ΣΚ

Η Ντέμπο ΣΚ (βεγγαλικά: ডেম্পো, αγγλικά: "Dempo SC") είναι ποδοσφαιρική ομάδα από την πόλη Πάνατζι στην Γκόα της Ινδίας. Ιδρύθηκε το 1968. Η ομάδα ανήκει και χορηγείται από τον όμιλο επιχειρήσεων Dempo. Έδρα της ομάδας είναι το Στάδιο Ντούλερ, χωρητικότητας 10.000 θεατών. Αγωνίζεται στην Ι-Λιγκ, την ανώτατη κατηγορία της χώρας. 

Την περίοδο 2004–05 κέρδισε το πρώτο πρωτάθλημα Ινδίας. Την περίοδο 2006–07 κέρδισε και πάλι το πρωτάθλημα, όπως και την περίοδο 2006–07 αλλά και την περίοδο 2009–10. Πολλοί διάσημοι ποδοσφαιριστές εθνικών ομάδων έχουν αγωνιστεί στο σύλλογο, όπως οι Κλίμαξ Λόρενς, Κλίφορντ Μιράντα, Μαχές Γκαουλί και ο ξένος ποδοσφαιριστής Ράντι Μάρτινς Σολέγε από τη Νιγηρία, Μπέτο της Βραζιλίας και Μπίλι Μεχμέτ της Αγγλίας.
Μανζίνι Γουόντερερς ΦΚ

Η Μανζίνι Γουόντερερς ΦΚ είναι ποδοσφαιρική ομάδα από τη Μανζίνι, Σουαζιλάνδη. Είναι μία από τις πιο παλιές ομάδες της χώρας. Αγωνίζεται στη Swazi Premier League. Έδρα της ομάδας είναι το Manzini Trade Fair Sports Ground, χωρητικότητας 6000 θέσεων. Έχει κατακτήσεις 6 πρωταθλήματα Σουαζιλάνδης (1983, 1985, 1987, 1999, 2002, 2003), 1 κύπελλο Σουαζιλάνδης (1984), 3 Swazi Charity Cup (2002, 2003, 2005) και 6 Swazi Trade Fair Cup (1984, 1985, 1986, 1993, 1996, 2000). Έχει τρεις συμμετοχές στο Κύπελλο Πρωταθλητριών Ποδοσφαίρου Αφρικής (1984, 1986, 1988) με τις δύο πρώτες να αποκλείεται στον προκριματικό γύρο και την τρίτη στον πρώτο γύρο. Χρώματα της είναι το καφέ και το άσπρο.

Κατηγορία:Ιδρύσεις ποδοσφαιρικών ομάδων το 1957
Οριέντε Πετρολέρο

thumb|100px|Παλαιότερο έμβλημα
Η Οριέντε Πετρολέρο είναι μια βολιβιανή ποδοσφαιρική ομάδα από τη Σάντα Κρους. Ιδρύθηκε στις 5 Νοεμβρίου 1955 από εργάτες της Βολιβιανής εταιρείας πετρελαίου, Αγωνίζεται στο χωρητικότητας 38.000 θέσεων Εστάδιο Ταχουίτσι Αγιλέρα. Η Οριέντε ήταν 4 φορές πρωταθλήτρια Βολιβίας (1970, 1990, 2001, 2010) και άλλες 2 κυπελλούχος (2003, 2005). Είναι η δεύτερη βολιβιανή ομάδα που συμμετείχε στα προημιτελικά του Κόπα Λιμπερταδόρες (1988). Συνολικά έχει 19 εμφανίσεις στο Κόπα Λιμπερταδόρες. Ακόμη, έχει δύο εμφανίσεις στο Κόπα Σουδαμερικάνα και άλλες 2 στο Κόπα ΚΟΝΜΕΜΠΟΛ (1992, 1994).
Καντσία ΣΚ

Η Καντσία ΣΚ είναι ένας ποδοσφαιρικός σύλλογος από την Πόλη του Κουβέιτ. Είναι μια από τις πιο δημοφιλείς ομάδες της χώρας. Ιδρύθηκε το 1953 σαν Al Jazira. Στις 20 Οκτωβρίου 1960 πήρε το σημερινό της όνομα. Αγωνίζεται στην Kuwaiti Premier League, την ανώτατη κατηγορία του ποδοσφαίρου της χώρας. Έχει κερδίσει 15 πρωταθλήματα (1968–69, 1970–71, 1972–73, 1974–75, 1975–76, 1977–78, 1991–92, 1998–99, 2002–03, 2003–04, 2004–05, 2008–09, 2009–10, 2010–11, 2011–12). Αγωνίζεται στο Mohammed Al-Hamad Stadium, το οποίο είναι το 3ο μεγαλύτερο στάδιο της χώρας, χωρητικότητας 22000 θεατών. Χρώματα της ομάδας είναι το κίτρινο και το μαύρο. Το 2010 ήταν φιναλίστι στο Κύπελλο Ασιατικής Ομοσπονδίας Ποδοσφαίρου.
Ίντσον Γιουνάιτεντ ΦΚ

Η Ίντσον Γιουνάιτεντ ΦΚ είναι επαγγελματική ποδοσφαιρική ομάδα από την Ίντσον της Νότιας Κορέας. Αγωνίζεται στην K League Classic. Η βάση της ομάδας είναι το Ίντσον, η τρίτη μεγαλύτερη πόλη της χώρας. Έδρα της ομάδας ήταν το Incheon Football Stadium, χωρητικότητας 20891 θεατών. Η ομάδα ιδρύθηκε το 2003. Δεν έχει κατακτήσει κάποιο τίτλο. Το 2005 διεκδίκησε το πρωτάθλημα, αλλά τελικά τερμάτησε στην τρίτη θέση. Χρώματα της ομάδας είναι το μαύρο και το μπλε.
Ατλέτικο Σπορτ Αβιασάο

H Ατλέτικο Σπορτ Αβιασάο είναι ποδοσφαιρική ομάδα από τη Λουάντα, Ανγκόλα, η οποία ιδρύθηκε το 1953. Συμμετέχει στην Girabola, την ανώτατη κατηγορία της χώρας. Έχει κερδίσει 3 πρωταθλήματα (2002, 2003, 2004), 3 κύπελλα (1995, 2005, 2010) και 6 Super Cup (1996, 2003, 2004, 2005, 2006, 2011). Έχει 4 συμμετοχές στο Κύπελλο Πρωταθλητριών Ποδοσφαίρου Αφρικής (2003 ομίλοι, 2004 β΄ γύρος, 2005 β΄ γύρος, 2006 προκριματικός γύρος). Αγωνίζεται στο Estádio da Cidadela, χωρητικότητας 35000 θεατών.
Κιρκίρι

To Κιρκίρι είναι υδρόβιο νηκτικό πτηνό της οικογενείας των Νησσιδών, που απαντά και στον ελλαδικό χώρο. Η επιστημονική ονομασία του είδους είναι "Anas crecca" και περιλαμβάνει 3 υποείδη.

Στην Ελλάδα απαντά το ευρωπαϊκό υποείδος "Anas crecca crecca" (Linnaeus, 1758).
Κωνσταντίνος Καρακάσης

Ο Κωνσταντίνος Καρακάσης (Rom, Constantin Caracaş) του Δημητρίου (Κοζάνη, 1773– Βουκουρέστι, 1828) ήταν Έλληνας γιατρός, συγγραφέας και εκδότης .
thumb|Η προτομή του Κωνσταντίνου Καρακάση εμπρός από την κύρια είσοδο του νοσοκομείου που ίδρυσε ο ίδιος και που μέχρι σήμερα ονομάζεται "FILANTROPIA"
Αϊόνα

thumb|400px|Το Μοναστήρι της Αϊόνα.

Η Αϊόνα (αγγλικά: "Iona") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 8,8 τ.χλμ. και 177 κατοίκους (2011). Πρωτεύουσα του νησιού είναι ο οικισμός Μπάιλε Μορ στην ανατολική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. 
Η Αϊόνα ήταν κέντρο του ιρλανδικού μοναχισμού επί τέσσερις αιώνες και σήμερα είναι γνωστή για την ηρεμία και τη φυσική ομορφιά της. Στο νησί βρίσκεται και το περίφημο μοναστήρι της Αϊόνα το οποίο ίδρυσε ο Άγιος Κολούμπα το 563 μ.Χ. Το νησί βρίσκεται πολύ κοντά στο πολύ μεγαλύτερο Μαλ και είναι ένας δημοφιλής τουριστικός προορισμός.
Τσόνμπουκ Χιουντάι Μότορς

Η Τσόνμπουκ Χιουντάι Μότορς είναι επαγγελματική ποδοσφαιρική ομάδα από τη Νότια Κορέα. Έδρα της ομάδας είναι το Jeonju World Cup Stadium, χωρητικότητας 43.348 χιλιάδων θεατών. 
Κέρδισε 8 φορές την Κ Λιγκ 1 (2009, 2011, 2014, 2015, 2017, 2018, 2019, 2020) και 3 Κύπελλα Κορέας: 2000, 2003 και 2005. Επίσης, έχει κατακτήσει 2 Κύπελλα Πρωταθλητριών Ποδοσφαίρου Ασίας το 2006 και το 2016, όντας η πρώτη ομάδα από την Ανατολική Ασία που κέρδισε το τουρνουά, αφού άλλαξε η μορφή του το 2003. Το Δεκέμβριο του 2006 συμμετείχε στο Παγκόσμιο Κύπελλο Συλλόγων.
Βιθέντε Εχάτε Τόμι

O Βιθέντε Εχάτε Τόμι (Vicente Ehate Tomi, 1968-) είναι πολιτικός από την Ισημερινή Γουινέα, ο οποίος διετέλεσε πρωθυπουργός της χώρας από τις 21 Μαΐου 2012 ως τις 22 Ιουνίου 2016. Ανήκει στο Δημοκρατικό Κόμμα.
Ο παίκτης

Ο παίκτης είναι μυθιστόρημα του Φιοντόρ Ντοστογιέφσκι που γράφτηκε και δημοσιεύθηκε το 1866. 

Κάτω από την πίεση των πιστωτών του, Ο Ντοστογιέφσκι όφειλε ως την 1η Νοεμβρίου 1866 να παρουσιάσει ένα νέο μυθιστόρημα, το οποίο θα συμπεριλαμβανόταν στα "Άπαντά" του, που θα εκδίδονταν από τον εκδότη Στελόφσκι. Στην περίπτωση μη τήρησης της συμφωνίας αυτής, το σύνολο των πνευματικών δικαιωμάτων των προγενέστερων και μεταγενέστερων έργων του θα περιέρχονταν στον εκδότη του για δέκα χρόνια. Αυτό το γεγονός ανάγκασε τον Ντοστογιέφσκι να διακόψει τη δουλειά του πάνω στο "Έγκλημα και τιμωρία" και να υπαγορεύσει μέσα σε ένα μήνα τον "Παίκτη" στην ειδικά προσκεκλημένη στενογράφο Άννα Γκριγκόριεβνα Σνίτκινα, η οποία έγινε αργότερα η δεύτερη γυναίκα του.

Το έργο είχε ως αρχικό τίτλο "Ρουλέτενμπουργκ", αλλά άλλαξε ύστερα από την απόφαση του εκδότη για έναν πιο «ρωσικό» τίτλο.
Μπούσαν ΙΠαρκ

Η Μπούσαν ΙΠαρκ είναι μια επαγγελματική, ποδοσφαιρική ομάδα από τη Νότια Κορέα από την πόλη Μπούσαν. Αγωνίζεται στη K League Classic. Έδρα της ομάδας είναι το Busan Asiad Stadium, χωρητικότητας 53864 θεατών. Έχει κατακτήσει 4 πρωταθλήματα K League Classic (1984, 1987, 1991, 1997) και 1 κύπελλο Νοτίου Κορέας (2004). Επιπρόσθετα, έχει κατακτήσει 1 Κύπελλο Πρωταθλητριών Ποδοσφαίρου Ασίας (1986) και 1 Αφρο-Ασιατικό πρωτάθλημα ποδοσφαίρου συλλόγων (1986). Χρώματα της ομάδας είναι το κόκκινο και το άσπρο.
Μουσείο Μετάξης

right
Το Μουσείο Μετάξης στο Σουφλί παρουσιάζει όλες τις φάσεις και τα στάδια από την προβιομηχανική διαδικασία της εκτροφής των μεταξοσκωλήκων (σηροτροφία) και της επεξεργασίας του μεταξιού (μεταξουργία), μέσα στο κοινωνικο-οικονομικό πλαίσιο που ανέδειξε την περιοχή ως σημαντικό μεταξοπαραγωγικό κέντρο της Ελλάδας (τέλη 19ου - μέσα 20ού αι). Το μουσείο ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς.
Διεθνές Φεστιβάλ Κινηματογράφου του Τορόντο

Το Διεθνές Φεστιβάλ Κινηματογράφου του Τορόντο (αγγλικά: "Toronto International Film Festival / TIFF") είναι Φεστιβάλ Κινηματογράφου που λαμβάνει χώρα κάθε Σεπτέμβριο στο Τορόντο του Οντάριο στον Καναδά. Το 2010, 339 ταινίες από 59 χώρες προβλήθηκαν σε 32 οθόνες στους κεντρικούς χώρους του Τορόντο. Τα τελευταία χρόνια, ο αριθμός των ανθρώπων που έχουν παρευρεθεί στο Φεστιβάλ έχει ξεπεράσει τους 260.000. Το Φεστιβάλ αρχίζει την Πέμπτη βράδυ μετά την Labour Day (αντίστοιχη με την Εργατική Πρωτομαγιά, η οποία στον Καναδά εορτάζεται την πρώτη Δευτέρα του Σεπτεμβρίου). Το Φεστιβάλ διαρκεί έντεκα ημέρες.
Γιόσι Ααρών

Ο Γιόσι Ααρών (Εβραϊκά: יוסי אהרון) είναι μουσικός και δεξιοτέχνης του μπουζουκιού από την Τιβεριάδα, Ισραήλ.
Πάουλι Έλεφσεν

Ο Πάουλι Έλεφσεν (Joen Pauli Højgaard Ellefsen, 20 Απριλίου 1936 – 24 Αυγούστου 2012) ήταν πολιτικός και μέλος του Κόμματος Ένωσης των Νήσων Φερόε. Διετέλεσε πρωθυπουργός από το 1981 ως το 1985. Τιμήθηκε με το μετάλλιο του Τάγματος της Δανικής Σημαίας και ανακηρύχθηκε ιππότης πρώτης τάξης (Ridder af 1. grad) στις 7 Μαΐου 1984.
Ιωάννης Λυμπέρης

Ο Ιωάννης Λυμπέρης γεννήθηκε το 1955 στην Αμαλιάδα Ηλείας, από τους αγρότες Παναγιώτη και Κριτονίκη Λυμπέρη, το γένος Γιαννοπούλου. Το 1973 εισήχθη στην Ιατρική Σχολή του Πανεπιστημίου Θεσσαλονίκης, όπου σπούδασε με συνεχείς υποτροφίες και από όπου αποφοίτησε το 1979.

Μετά το τέλος των σπουδών του επέστρεψε και εργάστηκε στα Νοσοκομεία Αμαλιάδας και Πύργου ως καρδιολόγος. Έχει εκλεγεί, παμψηφεί, μέλος της Διοίκησης του Νοσοκομείου Αμαλιάδας, ως εκπρόσωπος των ιατρών. Έχει διατελέσει μέλος της Επιστημονικής Επιτροπής του Νοσοκομείου και Συνδικαλιστικός Εκπρόσωπος στην Ένωση Νοσοκομειακών Ιατρών Δυτικής Ελλάδος.

Από τα φοιτητικά του χρόνια είχε ενεργό δράση στα κοινά: συμμετείχε στο Φοιτητικό Κίνημα της εποχής (1973 – 1980) και εξελέγη σε όλες τις βαθμίδες Οργάνων της Σχολής και των Διασχολικών Θεσσαλονίκης. Με την Τοπική Αυτοδιοίκηση ασχολήθηκε για πρώτη φορά το 1994, οπότε εξελέγη, δεύτερος σε σταυρούς, Νομαρχιακός Σύμβουλος Ηλείας, με την παράταξη του κ. Αθανασίου Ράλλη «Ενότητα για την Ηλεία». Το 1998, ως επικεφαλής της παράταξης «Νέα δημοτική κίνηση: Αμαλιάδα-Ηλίδα», εξελέγη Δήμαρχος Αμαλιάδας, με ποσοστό 59%. Επανεξελέγη το 2002. Το 2006 επανεξελέγη Δήμαρχος Αμαλιάδας.Το 2010 εξελέγη Δήμαρχος Ήλιδας με τον συνδυασμό «Ηλίδα-Νέα εποχή». Το 2014 ήταν ξανά υποψήφιος, αλλά ηττήθηκε από το Χρήστο Χριστοδουλόπουλο. Το 2003 εξελέγη και το 2007 επανεξελέγη Πρόεδρος της Τοπικής Ένωσης Δήμων και Κοινοτήτων (Τ.Ε.Δ.Κ.) Νομού Ηλείας. Συμμετέχει σε Επιτροπές της Κεντρικής Ένωσης Δήμων και Κοινοτήτων Ελλάδας (Κ.Ε.Δ.Κ.Ε.).

Είναι παντρεμένος με τη Σοφία Σαββοπούλου, με την οποία έχουν τρία παιδιά, τον Παναγιώτη, τον Γιώργο και τον Νικόλαο-Στυλιανό.

Επανεξελέγη δήμαρχος Ήλιδας το 2019 από τον 1ο γύρο, λεμβάνοντας ποσοστό 57,30% των ψήφων.

Κατηγορία:Έλληνες καρδιολόγοι
KN Μασακέν

Η KN Μασακέν είναι ένας αθλητικός σύλλογος από το Μαπούτο στη Μοζαμβίκη. Διαθέτει ποδοσφαιρικό τμήμα, τμήμα καλαθοσφαίρισης και χειροσφαίρισης. Η ομάδα ιδρύθηκε το 1920 με το όνομα "Sporting Clube de Lourenço Marques". Το 1976 μετονομάστηκε σε "Sporting Clube de Maputo". Το 1978 πήρε ξανά το σημερινό της όνομα. Έδρα της ομάδας είναι το Estádio do Maxaquene, χωρητικότητας 15.000 θεατών. Έχει κατακτήσει 5 πρωταθλήματα Μοζαμβίκης (1984, 1985, 1986, 2003, 2012) και εννέα κύπελλα (1978, 1982, 1986, 1987, 1994, 1996, 1998, 2001, 2010).

Επιπρόσθετα, έχει μία συμμετοχή στο Κύπελλο Πρωταθλητριών Ποδοσφαίρου Αφρικής (2004 πρώτος γύρος), μία συμμετοχή στο Κύπελλο Πρωταθλητριών Ποδοσφαίρου Αφρικής (1987 προκριματικός γύρος) και μία συμμετοχή στο CAF Confederation Cup (2011 προκριματικός γύρος).
Φάμπιο Βιταΐολι

Ο Φάμπιο Βιταΐολι είναι ένας Σαν Μαρινέζος διεθνής ποδοσφαιριστής που αγωνίζεται στην Σ.Σ. Μουράτα και στην Εθνική Σαν Μαρίνο . Αγωνίζεται στη θέση του Αμυντικού.
Προνόη

Η Προνόη αναφέρεται σε έξι χαρακτήρες της Ελληνικής μυθολογίας.

1. Προνόη, μία από τις Νηρηίδες.

2. Προνόη, κόρη του Φόρβαντα. Παντρεύτηκε τον Αιτωλό. Παιδιά τους ήταν ο Πλευρών και τον Καλυδών .

3. Προνόη, κόρη του Μελάμποδα, βασιλιά του Άργους, και της Ιφιάνειρας, κόρη του Μεγαπένθη. Θεωρήθηκε ότι ήταν μάντισσα.

4. Προνόη, μία νύμφη. Ήταν η μητέρα του Τρωός Λάσου. Ο Λάσος σκοτώθηκε από τον Ποδαλείριο κατά τη διάρκεια του Τρωικού πολέμου.

5. Προνόη, μία Ναϊάδα ενός ποταμού στη Λυκία. Είπε στον Καύνο τι είχε συμβεί στην αδερφή του Βυβλίδα (ότι είχε αυτοκτονήσει), και τον έπεισε να μείνει μαζί της με την προϋπόθεση ότι να λάβει την κυριαρχία της χώρας της Λυκίας ή της Καρίας. Το ζευγάρι είχε ένα γιο, τον Αιγίαλο, ο οποίος κληρονόμησε το βασίλειο μετά το θάνατο του πατέρα του.

6. Προνόη, κόρη του ποτάμιου θεού Ασωπού, μητέρα του Φώκου από τον Ποσειδώνα.
Άλεξ Γκασπερόνι

Ο Άλεξ Γκασπερόνι είναι ένας Σαν Μαρινέζος διεθνής ποδοσφαιριστής που αγωνίζεται στην ΣΠ Τρε Πέννε και στην Εθνική Σαν Μαρίνο .
Πάρης Ηλία

Ο Πάρης Ηλία γεννήθηκε στις 6 Ιανουαρίου το 1972 στην Αμμόχωστο και είναι Κύπριος πρώην διεθνής αμυντικός. Ξεκίνησε την καριέρα του από την Αλκή Λάρνακας αλλά έπαιξε για πολλές ομάδες όπως η Ανόρθωση Αμμοχώστου, η Νέα Σαλαμίνα, η Ομόνοια, η ΑΕΚ Λάρνακας, η Αγία Νάπα.
Νίκολας Χάσλερ

Ο Νίκολας Χάσλερ είναι ένας διεθνής ποδοσφαιριστής από το Λίχτενσταϊν. Αγωνίζεται στη ΦΚ Βαντούζ.
Φεντερίκο Βαλεντίνι

O Φεντερίκο Βαλεντίνι είναι ένας διεθνής ποδοσφαιριστής από το Σαν Μαρίνο που αγωνίζεται στην for ΣΠ Τρε Πέννε. Έχει παίξει στις ομάδες Βαλλβέρντε Ριτσιόνε ΦΚ, Μουράτα, Σπόρτινγκ Νοβαφελτρία, Τρε Φιόρι, Φοντανέλλε, ΑΣ Ρεάλ Μισάνο και Τρε Πέννε. Από το 2006 είναι διεθνής με την εθνική Σαν Μαρίνο.
Μισέλ Σερβελίνι

O Μισέλ Σερβελίνι είναι ένας Σαν Μαρινέζος διεθνής ποδοσφαιριστής που αγωνίζεται στην Γιουβένες Ντογκάνα και στην Εθνική Σαν Μαρίνο.
Ματίας Κρίστεν

O Ματίας Κρίστεν είναι ένας διεθνής ποδοσφαιριστής από το Λίχτενσταϊν. Αγωνίζεται στην ελβετική ΦΚ Λιντ 04. Αγωνίζεται και ως μέσος και ως επιθετικός.
Ντάνιελ Ούντσεν

O Ντάνιελ Ούντσεν είναι ένας διεθνής ποδοσφαιριστής από τα Νήσια Φερόε ο οποίος αγωνίζεται στη θέση του Μέσου . Αγωνίζεται στην EB/Streymur και στην Εθνική Νήσοι Φερόε.
Ντάνιελ Κάουφμαν

Ο Ντάνιελ Κάουφμαν γεννήθηκε στις 22 Δεκεμβρίου 1990, είναι ένας διεθνής ποδοσφαιριστής από το Λίχτενσταϊν και αγωνίζεται στην Βαντούζ στη θέση του μέσου.
Μικέλε Πολβερίνο

O Μικέλε Πολβερίνο είναι διεθνής ποδοσφαιριστής από το Λίχτενσταϊν. Αγωνίζεται στην ΦΚ Μπάλζερς, ομάδα της πατρίδας του. Ξεκίνησε την επαγγελματική του καριέρα από την ΦΚ Βαντούζ. Αγωνίστηκε επίσης στην ιταλική Όλμπια Κάλτσιο, την ελβετική ΦΚ Άαραου, την ιρανική Στιλ Αζίν ΦΚ, τις αυστριακές Βόλφσμπεργκερ ΑΚ και ΣΦ Ριντ, καθώς και την ΦΚ Ράπερσβιλ-Γιόνα της ελβετικής 3ης κατηγορίας (Promotion League). Συμμετέχει στην Εθνική Λίχτενσταϊν από το 2007.
Νταβίντ Χάσλερ

O Νταβίντ Χάσλερ ("David Hasler", 4 Μαΐου 1990) είναι πρώην διεθνής ποδοσφαιριστής από το Λίχτενσταϊν. 

Ξεκίνησε την του καριέρα το 2007 από την ΟΣΦ Έσεν/Μάουρεν. Το 2007 μετεγράφηκε στην ελβετική ΦΚ Βασιλεία. Το 2010 μετακινήθηκε στην ΦΚ Βαντούζ. Το 2006 συμμετείχε στην εθνική Λίχτενσταϊν κάτω των 21, σε ηλικία 15 ετών και 11 μηνών. Στις 26 Μαρτίου 2008 συμμετείχε για πρώτη φορά στην Εθνική ανδρών Λίχτενσταϊν σε αγώνα με αντίπαλο την Μάλτα.
Κριστιάν Μαρτίνεθ

Ο Κριστιάν Μαρτίνεθ είναι ένας είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο FC Andorra, στη θέση του αμυντικού.
Χοσέ Αντόνιο Γκόμες

Ο Χοσέ Αντόνιο Γκόμες είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο CF San Rafael, στη θέση του τερματοφύλακα.
Γιόχαν Ντάβιντσεν

O Γιόχαν Ντάβιντσεν είναι ένας διεθνής ποδοσφαιριστής από τα Νήσια Φερόε ο οποίος αγωνίζεται στη θέση του αμυντικού. Ξεκίνησε την καριέρα του από την NSÍ Runavík. Ακολούθως υπόγραψε συμβόλαιο με την Έβερτον και συμμετείχε στην ομάδα κάτω των 19. Στη συνέχεια επέστρεψε στην πατρίδα του και στην NSÍ Runavík. Αργότερα έπαιξε στην Skála ÍF και μετά πάλι στην NSÍ Runavík, με την οποία κατέκτησε και πρωτάθλημα.
Από το 2007 συμμετέχει στην Εθνική Νήσοι Φερόε.
Μουσείο Πλινθοκεραμοποιίας

Το Μουσείο Πλινθοκεραμοποιίας Ν. & Σ. Τσαλαπάτα στο Βόλο, αποτελεί σπάνιο δείγμα διασωζόμενου βιομηχανικού συγκροτήματος στον ελληνικό χώρο. Ανήκει στο Δίκτυο Θεματικών Τεχνολογικών Μουσείων του Πολιτιστικού Ιδρύματος Ομίλου Πειραιώς (ΠΙΟΠ). To μουσείο στοχεύει στην ανάδειξη της ιστορικής ταυτότητας της πόλης του Βόλου και αποτελεί έναν ισχυρό μουσειακό πόλο. Συμβάλλει στην ενίσχυση του πολιτισμικού αποθέματος της περιφέρειας Θεσσαλίας, στη διάσωση και προβολή της βιομηχανικής κληρονομιάς καθώς και στην ανάπτυξη του πολιτιστικού τουρισμού στην ευρύτερη περιοχή της Μαγνησίας.
Γιάννης Σοφοκλέους

Ο Γιάννης Σοφοκλέους (γεν: 1979) είναι Έλληνας αθλητής του Kick Boxing που έχει αγωνσιτεί σε πάνω από 200 αγώνες και οι 195 ήταν νικηφόροι, και έχει γίνει δημοφιλής στην Ελλάδα αλλα και παγκοσμίως. Επίσης είναι μέλος της Εθνικής Ελληνικής Ομάδας Πυγμάχων.

Γεννήθηκε στην Νέα Ηρακλείτσα στον Νομό Καβάλας και ανήκει στον Αθλητικό Σύλλογο 'Μαχητές Νέας Περάμου'. 
Έχει παλέψει με μεγάλα ονόματα στον χώρο του Kick Boxing, ενώ είχε δείξει ενδιαφέρον και στον χώρο της Μικτής Πολεμικής Τέχνης (MMA). Στο πλευρό του είναι ενας άλλος πρώην αθλητής του Kick Boxing, ο Σωκράτης Καρα'ί'της, ο οποίος προπονεί τον Παγκόσμιο Πρωταθλητή. Τέλος, είναι γνωστός και με το προσωνύμιο "Psycho" και στην πλούσια καριέρα του έχει ταξιδέψει για να παλέψει σε Ευρώπη, Ασία και Ωκεανία (συγκεκριμένα στην χώρα της Αυστραλίας).
Μπόγκι Λόκιν

O Μπόγκι Λόκιν είναι ένας διεθνής ποδοσφαιριστής από τα Νήσια Φερόε ο οποίος αγωνίζεται στη θέση του Μέσου. Αγωνίζεται στην ÍF Fuglafjørður. Στην ίδια ομάδα αγωνίζεται και ο αδελφός του Karl Løkin. Είναι γιος του πρώην διεθνή αμυντικού Abraham Løkin. 
Ξεκίνησε την καριέρα του από την NSÍ Runavík έχοντας 100 συμμετοχές με την ομάδα πριν γίνει 21 ετών. Το 2010 εντάχθηκε στην BK Frem αλλά επέστρεψε ακολούθως στα Νησιά Φερόε.
Αγωνίζεται με την Εθν ική Νήσοι Φερόε από το 2008 και έχει σκοράρει 1 γκολ στις 11 Οκτωβρίου 2008 στην ισοπαλία 1-1 με την Εθν ική Αυστρίας στα προκριματικά του Παγκοσμίου Κυπέλλου 2010.
Κάζμα ΣΚ

Η Κάζμα ΣΚ είναι μια ποδοσφαιρική ομάδα από το Κουβέιτ. Ιδρύθηκε το 1964. Αγωνίζεται στο Αλ-Σαντάκα Ουαλσαλάμ Στέιντιουμ, χωρητικότητας 21500 θεατών. Τα περισσότερα χρόνια της ιστορίας της αγωνιζόταν στην Πρέμιερ Λιγκ Κουβέιτ, την ανώτατη κατηγορία της χώρας. Έχει κερδίσει το πρωτάθλημα 4 φορές (1986, 1987, 1994, 1996) και 7 φορές το κύπελλο (1982, 1984, 1990, 1995, 1997, 1998, 2011). Στο τέλος της περιόδου 2009-10 έφερε ισοπαλία με την Μπαρτσελόνα. Στις 19 Απριλίου 2013 διαβαθμίστηκε για πρώτη φορά στην ιστορία της.

Επιπρόσθετα, έχει 4 παρουσίες στο Τσάμπιονς Λιγκ Ασίας (1988 ομίλοι, 1989 ομίλοι, 1995 πρώτος γύρος, 1997, δεύτερος γύρος), 4 παρουσίες στο Κύπελλο Κυπελλούχων Ασίας (1992 προημιτελικά, 1996 προημιτελικά, 1998 δεύτερος γύρος, 1999 προημιτελικά) και 2 παρουσίες στο Κύπελλο Ασιατικής Ομοσπονδίας Ποδοσφαίρου (2010 προημιτελικά, 2012 φάση των 16).
Σουηδικό Σοσιαλδημοκρατικό Εργατικό Κόμμα

Το Σουηδικό Σοσιαλδημοκρατικό Εργατικό Κόμμα (σουηδ. "Sveriges socialdemokratiska arbetareparti") είναι ένα σουηδικό σοσιαλδημοκρατικό κόμμα. Είναι το παλαιότερο και μεγαλύτερο πολιτικό κόμμα της Σουηδίας. Το 1917, μία μερίδα μελών της αριστερής πτέρυγας του κόμματος αποσπάστηκε από το κόμμα και δημιουργήθηκε έτσι το "Σουηδικό Σοσιαλδημοκρατικό Αριστερό Κόμμα" (το σημερινό Αριστερό Κόμμα). 

Το πρόγραμμα του κόμματος βασίζεται στον Μαρξιστικό ρεβιζιονισμό, ενώ αναφέρει ως επίσημες ιδεολογίες του κόμματος τον δημοκρατικό σοσιαλισμό και τη σοσιαλδημοκρατία. Υποστηρίζει την κοινωνική πρόνοια που θα καλύπτεται μέσω της προοδευτικής φορολόγησης. Τα τελευταία χρόνια έχει υποστηρίξει τον φεμινισμό, την κοινωνική ισότητα και είναι αντίθετο σε κάθε μορφής ρατσισμού. 

Το 2008 δημιούργησε, μαζί με το Πράσινο Κόμμα και το Αριστερό Κόμμα, τον Κόκκινο-Πράσινο συνασπισμό, που συμμετείχε στις εκλογές του 2010 αλλά έχασε από την κεντροδεξιά Συμμαχία. Ο συνασπισμός αυτός διαλύθηκε στις 26 Νοεμβρίου 2010.
Αλία

Αλίη ή Αλία (η διαφορά στη λήξη οφείλεται απλά σε διαλεκτικές παραλλαγές) είναι το όνομα των παρακάτω χαρακτήρων στην Ελληνική μυθολογία:

* Αλίη, μία από τις Νηρηίδες, κόρη του Νηρέα και της Δωρίδος
* Αλία, μία νύμφη η οποία έζησε σε ένα νησί που αργότερα θα ονομαζόταν Ρόδος από τη μοναδική της κόρη, τη Ρόδη (ή Ρόδος). Η Αλία ήταν η κόρη της Θάλασσας, αδερφή των Τελχίνων, και μητέρα της Ρόδης και έξι γιων από τον Ποσειδώνα. Λίγο μετά τη γέννηση της Αφροδίτης, η θεά ταξίδευε στους ωκεανούς. Όταν οι νέοι γιοι της Αλίας αλαζονικά αρνήθηκαν να αφήσουν την Αφροδίτη να αποβιβαστεί επάνω στην ακτή τους, η θεά τους καταράστηκε με παραφροσύνη. Στην τρέλα τους, βίασαν την Αλία. Ως τιμωρία, ο Ποσειδώνας τους έθαψε στα θαλάσσια σπήλαια του νησιού. Η Αλία αργότερα έριξε τον εαυτό της στη θάλασσα· οι Ροδίτες υποστηρίζουν ότι έγινε η θεά Λευκοθέα. Ωστόσο, η Λευκοθέα ταυτίζεται με την Ινώ σε όλες τις άλλες πηγές. 
* Αλία, κόρη της Σύβαρης. Σε ένα ιερό δάσος της Άρτεμης, αντιμετώπισε ένα τεράστιο φίδι που ζευγάρωσε μαζί της· απόγονοί τους ήταν τα πρώτα μέλη της φυλής "Οφιογενείς".
* Αλίη, κόρη της Τάλους. Παντρεύτηκε τον Κότις, γιο του Μάνες, του πρώτου βασιλιά της Λυδίας, φέρνοντάς του δύο γιους, τον Ασίς και τον Άτυς, βασιλιά της Λυδίας.
Σούνι Όλσεν

O Σούνι Όλσεν (γεννηθείς στις Μαρτίου 1981) είναι ένας διεθνής ποδοσφαιριστής από τα Νησιά Φερόες και παίζει στην ΚΙ Κλάκσβικ.
Κρίστιαν Χολστ

Ο Κρίστιαν Χολστ (γεννηθείς στις 25 Δεκεμβρίου 1981) είναι Δανός από τους Νήσους Φερόες πρώην ποδοσφαιριστής και νυν προπονητής.
Γιόαν Εντμουντσον

O Γιόαν Εντμουντσον (γεννηθείς στις 26 Ιουλίου 1991) είναι ένας διεθνής ποδοσφαιριστής από τα Νησιά Φερόες που παίζει στην Όντενσε Μπόλντκλουμπ. Αγωνίζεται είτε ως μέσος είτε ως επιθετικός.
Αγγλικό πρωτάθλημα ποδοσφαίρου ανδρών 2010-11

Το Αγγλικό πρωτάθλημα ποδοσφαίρου ανδρών 2010-11 ή Πρέμιερ Λιγκ 2010–11 ήταν η 19η σεζόν της Πρέμιερ Λιγκ από την ίδρυσή της το 1992. Η σεζόν άρχισε στις 14 Αυγούστου 2010 και έληξε στις 22 Μαΐου 2011. Η Μάντσεστερ Γιουνάιτεντ κέρδισε το 19ο της πρωτάθλημα συνολικά ξεπερνώντας σε τίτλους την Λίβερπουλ που έχει 18. Το βραβείο του πρώτου σκόρερ το μοιράστηκαν οι Ντίμιταρ Μπερμπάτοφ και Κάρλος Τέβες με 20 γκολ ο καθένας.
Σίμουν Σάμουελσεν

Ο Σίμουν Σάμουελσεν (γεννηθείς στις 21 Μαΐου 1985 στο Βάγκουρ) είναι ένας διεθνής ποδοσφαιριστής από τα Νησιά Φερόες που παίζει στην ΧΒ Τόρσχαβν. Αγωνίζεται είτε ως μέσος είτε ως επιθετικός.
Έιναρ Χάνσεν

O Έιναρ Χάνσεν (γεννηθείς στις 2 Απριλίου) είναι διεθνής ποδοσφαιριστής από τις Νήσους Φερόες που παίζει στην B68 Τόφτιρ. Αγωνίζεται στη θέση του μέσου. 

Ξεκίνησε την καριέρα του από την ΝΣΙ Ρούναβικ, με την οποία αγωνίστηκε από το 2004 έως το 2011. Το 2011 μετεγγράφηκε στην B68 Τόφτιρ. Από το 2007 είναι διεθνής με την Εθνική Νήσων Φερόε μετρώντας στο ενεργητικό του 12 συμμετοχές.
Νοροβίν Αλτανχουγιάγκ

Ο Νοροβίν Αλτανχουγιάγκ (Norovyn Altankhuyag, μογγολικά: Норовын Алтанхуяг, γεν. στις 20 Ιανουαρίου 1958) είναι πολιτικός από τη Μογγολία, 27ος Πρωθυπουργός από τις 10 Αυγούστου 2012 ως τις 5 Νοεμβρίου 2014. Νωρίτερα υπηρέτησε ως Πρώτος Αντιπρόεδρος της Κυβέρνησης και ως υπουργός Γεωργίας και Εμπορίου 1996–2000. Το 2004-2006 διετέλεσε υπουργός Οικονομικών. Εξελέγη πρόεδρος του Δημοκρατικού Κόμματος της Μογγολίας από την Εθνική Συμβουλευτική Επιτροπή το 2008, έπειτα από την ήττα του κόμματος στις βουλευτικές εκλογές εκείνης της χρονιάς.
Μουσείο Γουναρόπουλου

Το Μουσείο Γουναρόπουλου ιδρύθηκε το 1979 και λειτουργεί ως Νομικό Πρόσωπο Δημοσίου Δικαίου υπαγόμενο στο δήμο Ζωγράφου. Σκοπός του μουσείου είναι η διάδοση της μεγάλης προσφοράς του ζωγράφου Γιώργου Γουναρόπουλου στο ευρύ κοινό.

Στεγάζεται στο σπίτι-εργαστήριο του ζωγράφου στα Άνω Ιλίσια, όπου εκτίθενται 40 ελαιογραφίες και σχέδια, το προσωπικό του αρχείο και αντικείμενα της καθημερινότητάς του.

Το Μουσείο Γουναρόπουλου παρέχει εξειδικευμένα εκπαιδευτικά προγράμματα, με δραστηριότητες σχεδιασμένες για όλες τις σχολικές βαθμίδες, διοργανώνει σε τακτική βάση περιοδικές εκθέσεις, θεματικές ομιλίες, τιμητικές βραδιές, προβολές και μουσικές βραδιές, ενώ παράλληλα προσφέρει σε εβδομαδιαία βάση διαλέξεις ιστορίας της τέχνης, ανοιχτές στο κοινό.
PetroChina

Η PetroChina Company ( SEHK : 0857 , SSE : 601857 , NYSE : PTR ) είναι κινεζική εταιρεία πετρελαίου που ιδρύθηκε το 1999 και είναι η εισηγμένη θυγατρική της κρατικής "China National Petroleum Corporation" (CNPC), που εδρεύει στην γειτονιά Dongcheng του Πεκίνου. Πρόκειται για την μεγαλύτερη εταιρεία πετρελαίου της Κίνας. Ο τζίρος της για το 2010 ήταν $221 δις. Σύμφωνα με το Forbes, το 2009 ήταν η 6η κορυφαία δημόσια εταιρία στον κόσμο.

Στις αρχές του Μαΐου του 2007, η εταιρεία ανακοίνωσε ότι διέθετε τα μεγαλύτερα αποθέματα πετρελαίου της Κίνας που βρίσκονται στην βορειοανατολική ακτή της χώρας, σε ένα κοίτασμα πετρελαίου που ονομάζεται Τζιντόνγκ Νανπού στον κόλπο Μποχάι. Τον Μάιο του 2008, ωστόσο, οι προσδοκίες είχαν μειωθεί.
Τζανφράνκο Σανγκουινέττι

Ο Τζανφράνκο Σανγκουινέττι (ιτ. "Gianfranco Sanguinetti") υπήρξε Ιταλός αντικαθεστωτικός διανοούμενος και μέλος της Καταστασιακής Διεθνούς.
Hasta siempre, Comandante

thumb|right|350px|Ο Αντισυνταγματάρχης Τσε Γκεβάρα
Hasta siempre, Comandante (Ισπανικά: "Εις τους αιώνες, Αντισυνταγματάρχη") είναι ο τίτλος τραγουδιού του Κουβανού συνθέτη Κάρλος Πουέμπλα του 1965. Είναι επίσης γνωστό απλά ως Haste siempre, ενώ στα ελληνικά ο τίτλος του τραγουδιού έχει αποδοθεί ως Πυξίδα μέσα στο χρόνο ή απλά Τσε Γκεβάρα.
Άτλι Γκρέγκερσεν

Ο Άτλι Γκρέγκερσεν (γεννηθείς στις 15 Ιουνίου 1982) είναι ένας διεθνής ποδοσφαιριστής από τα Νησιά Φερόες που παίζει στην Víkingur. Αγωνίζεται στη θέση του αμυντικού.
Ετουάλ Φιλάντ ντε Ουαγκαντουγκού

Η Ετουάλ Φιλάντ ντε Ουαγκαντουγκού είναι μια ποδοσφαιρική ομάδα από την Ουαγκαντουγκού, στην Μπουρκίνα Φάσο. Έδρα της ομάδας είναι το Stade du 4-Août, χωρητικότητας 35000 θεατών. Χρώματα της ομάδας είναι το μπλε και το άσπρο. Η ομάδα ιδρύθηκε το 1955. Έχει κατακτήσει 12 πρωταθλήματα της χώρας (1965, 1985, 1986, 1988, 1990, 1991, 1992, 1993, 1994, 2001, 2008), 2 κύπελλα (1991, 1999) και 5 Σούπερ Καπ (1993, 1995, 1998, 2002, 2005). Έχει 2 παρουσίες στο Κύπελλο Πρωταθλητριών Ποδοσφαίρου Αφρικής (2002, 2009) και 8 παρουσίας στο Κύπελλο Πρωταθλητριών Ποδοσφαίρου Αφρικής (1966, 1986, 1989, 1991, 1992, 1993, 1994, 1995).
Πολ Γιουστίνουσεν

Ο Πολ Γιουστίνουσεν (γεννηθείς 13 Ιανουαρίου 1989) είναι ένας είναι ένας διεθνής ποδοσφαιριστής από τα Νησιά Φερόες που παίζει στην NSÍ. Αγωνίζεται στη θέση του αμυντικού. 

Έχει αγωνιστεί στην ισλανδική Valur Football Club και στις ομάδες της πατρίδας του B68 Toftir, NSÍ Runavík και GÍ Gøta.

Έκανε το ντεμπούτο του με την Εθνική Νήσοι Φερόε το 2010 έχοντας 1 συμμετοχή το έτος αυτό. Το 2011 είχε 4 συμμετοχές και μία συμμετοχή το 2012.
Ο Λουστράκος

Ο Λουστράκος είναι ελληνική ταινία του 1962, σε σενάριο και σκηνοθεσία της Μαρίας Πλυτά με πρωταγωνιστές τους Βασίλη Καΐλα και Δημήτρη Παπαμιχαήλ.
Ρενέ Τόργκαρντ

Ο Ρενέ Τόργκαρντ (γεννηθείς στις 3 Αυγούστου 1979) είναι ένας είναι ένας διεθνής ποδοσφαιριστής από τα Νησιά Φερόες που παίζει στην ΕΜ/Στρέιμουρ. Αγωνίζεται στη θέση του τερματοφύλακα. Ξεκίνησε την επαγγελματική του καριέρα από την Β36 Τόρσχαβν. Συνέχισε στην Άργκιρ Μπόλτφελαγκ και από το 2005 αγωνίζεται στην ΕΜ/Στρέιμουρ.

Έκανε το ντεμπούτο του με την Εθνική Νήσοι Φερόε το 2008 έχοντας μια συμμετοχή. Το 2011 είχε δύο συμμετοχές με το αντιπροσωπευτικό συγκρότημα της χώρας του.
Άτλι Ντάνιελσεν

Ο Άτλι Ντάνιελσεν (γεννηθείς 15 Αυγούστου 1983) είναι ένας είναι ένας διεθνής ποδοσφαιριστής από τα Νησιά Φερόες που παίζει στην Β36 Τόρσχαβν. Αγωνίζεται ως αμυντικός.
Κόμμα για την Ελευθερία

Το Κόμμα για την Ελευθερία (ολλ. "Partij voor de Vrijheid, PVV") είναι ολλανδικό πολιτικό κόμμα. Χαρακτηρίζεται ως δεξιό έως ακροδεξιό. Ιδρύθηκε το 2006 από τον Γκερτ Βίλντερς, ο οποίος αποσπάστηκε από το Λαϊκό Κόμμα για την Ελευθερία και τη Δημοκρατία. Στις εκλογές του 2006, το κόμμα κέρδισε εννέα έδρες στη Βουλή των Αντιπροσώπων της Ολλανδίας και έγινε το πέμπτο μεγαλύτερο κόμμα. Στις Ευρωεκλογές του 2009, το κόμμα ήρθε δεύτερο και κέρδισε 4 από τις 25 έδρες που αντιστοιχούν στην Ολλανδία για το Ευρωπαϊκό Κοινοβούλιο. Στις εκλογές του 2010, το κόμμα ήρθε τρίτο, κερδίζοντας 24 έδρες στο κοινοβούλιο. Μετά τις εκλογές, το κόμμα στήριξε την κυβέρνηση του Μαρκ Ρούτε, αλλά απέσυρε την υποστήριξή του τον Απρίλιο του 2012 εξαιτίας διαφωνιών στις περικοπές στον προϋπολογισμό του κράτους. 

Διατηρεί ισχυρή στάση σχετικά με την πολιτιστική αφομοίωση των μεταναστών στην ολλανδική κοινωνία. Το κόμμα αποστασιοποιείται από τα ήδη υπάρχοντα κεντροδεξιά κόμματα (όπως το Λαϊκό Κόμμα για την Ελευθερία και τη Δημοκρατία). Επίσης, το κόμμα παραμένει σταθερά ευρωσκεπτικιστικό.
Πρώτα ήρθαν...

«Πρώτα ήρθαν...» είναι ο τίτλος μιας ευρέως γνωστής ρήσης, που αποδίδεται στον Γερμανό λουθηρανό πάστορα Μάρτιν Νίμελερ, και πραγματεύεται την αδράνεια των Γερμανών συμπατριωτών του έναντι των μεθόδων του ναζιστικού τυραννικού καθεστώτος και συγκεκριμένα των εκκαθαρίσεων στοχευμένων πολιτικών, εθνικών, θρησκευτικών και κοινωνικών ομάδων ανθρώπων, που πραγματοποιήθηκαν από το καθεστώς. Δεν υπάρχει ομοφωνία ούτε σχετικά με τους ακριβείς εκφραστικούς τύπους που χρησιμοποιήθηκαν από τον Νίμελερ, ούτε για την ακριβή χρονική στιγμή δημιουργίας της. Το περιεχόμενο της ρήσης πιθανόν να παρουσιάστηκε διαφορετικά από τον Νίμελερ σε διαφορετικές περιστάσεις.
Ντανίνο Ρινάλτι

Ο Ντανίνο Ρινάλτι (γεννηθείς 18 Απριλίου 1986) είναι διεθνής ποδοσφαιριστής που αγωνίζεται στη θέση του μέσου. Είναι διεθνής με την Εθνική Σαν Μαρίνο από το 2008, με 5 συμμετοχές και ένα γκολ απέναντι στη Μάλτα το 2012. Ξεκίνησε από την S.S. Virtus S.P. με την οποία αγωνίστηκε για 4 χρόνια πριν μεταγραφεί το 2012 στην La Fiorita.
Ευάγγελος Κωφός

Ο Ευάγγελος Κωφός γεννήθηκε στην Έδεσσα το 1934. Ο πατέρας του ήταν στέλεχος της ΠΑΟ. Μετά την αποφοίτησή του από το Αμερικανικό Κολλέγιο Ανατόλια (1952), φοίτησε για ένα χρόνο στο εμπορικό κολλεγιακό τμήμα του Κολλεγίου Αθηνών (1953), και στη συνέχεια μετέβη με υποτροφία στις ΗΠΑ (1953-1958). Κατά τη διάρκεια των σπουδών του, εργάστηκε επί τριετία ως συνεργάτης του Γραφείου Τύπου της Ελληνικής Πρεσβείας στην Ουάσιγκτων. Επέστρεψε στην Ελλάδα στα τέλη του 1958, για να υπηρετήσει τη θητεία του, ως έφεδρος ανθυπολοχαγός Πεζικού, με ειδικότητα διερμηνέα (1959-1960). Το 1964 παντρεύτηκε την Άννα, το γένος Αδάμ, από το Αργοστόλι. Απέκτησαν μία κόρη, την Ιλιάνα, και δύο εγγόνια, τον Κωνσταντίνο και τον Ευάγγελο Λάγγα.

Το 1962 προσκλήθηκε στο Υπουργείο Εξωτερικών, αρχικά ως ειδικός συνεργάτης για βαλκανικά θέματα. Αργότερα διορίσθηκε Βαλκανιολόγος στον κλάδο Εμπειρογνωμόνων. Αφυπηρέτησε το 1995 με το βαθμό Εμπειρογνώμονα Πρεσβευτή. 

Στη συνέχεια (1995-1996), εκλέχθηκε επισκέπτης καθηγητής Ελληνικών Σπουδών (Visiting Fellow on Greek Studies) στο Brasenose College, Oxford University. Επέστρεψε στην Ελλάδα και έκτοτε συνεργάζεται με επιστημονικά ιδρύματα της χώρας στον τομέα της ειδικότητάς του, ενώ συνεχίζει το συγγραφικό του έργο.
Μίρκο Παλάτσι

Ο Μίρκο Παλάτσι (γεννηθείς 21 Μαρτίου 1987) είναι διεθνής ποδοσφαιριστής από το Σαν Μαρίνο που αγωνίζεται στην ιταλική Ρίμινι.
Χορευτικός όμιλος Αιγίου

Ο Χορευτικός όμιλος Αιγίου ιδρύθηκε το 1978 και σήμερα είναι ένα από τα μεγαλύτερα σε αριθμό χορευτών και υποψηφίων χορευτών Πολιτιστικά Σωματεία της Ελλάδος, που ασχολείται με τη διδασκαλία, παρουσίαση και διάδοση των ελληνικών παραδοσιακών χορών.

Έχει δώσει εκατοντάδες παραστάσεις στην περιοχή της Αιγιαλείας, στις κοινότητες της Αχαΐας, αλλά και σε πολλές πόλεις της Ελλάδας και στο εξωτερικό. Σταθμοί στην ιστορία του Χορευτικού είναι η πρώτη του έξοδος το 1982 σε διεθνές φεστιβάλ στην Γκορίτσια της Β. Ιταλίας και η τρίτη θέση στο διαγωνισμό, αλλά και το χρυσό μετάλλιο το 1991 στο Σότεν της Αμβέρσας του Βελγίου, σε παγκόσμιο φεστιβάλ. Το 2003 πήρε την πρώτη θέση στο Καστρορεάλε της Σικελίας στο Διεθνές Φεστιβάλ ντελ Τιρένο.

Έχει λάβει μέρος σε έξι ακόμα παγκόσμια φεστιβάλ το 1986 και 1992 στην Νίκαια της Γαλλίας, το 1996 στο Μαρτίγκ στη Γαλλία, το 1999 στο Σεντ της Γαλλίας, το 2000 πάλι στο Σότεν του Βελγίου και το 2002 στο Αμπέρ της Γαλλίας. Επίσης, έχει συμμετάσχει σε τρεις πανευρωπαϊκές συναντήσεις: το 1985 και 1990 στο Μπίτμπουργκ της Γερμανίας και το 1998 στην πανευρωπαϊκή συνάντηση νέων στο Κάστρο Λούντβιγκσταϊν της ενωμένης Γερμανίας.

Από το 1982 έως σήμερα έχει δώσει πάνω από 174 παραστάσεις σε διεθνή φεστιβάλ 110 πόλεων της Γαλλίας, Ιταλίας, Γερμανίας, Βελγίου, Ολλανδίας, Πρώην Σοβιετικής Ένωσης και Γιουγκοσλαβίας, Κύπρου, Φινλανδίας, Πορτογαλίας, Ισπανίας, Τσεχίας, Ουγγαρίας, Τουρκίας, Μαρόκου, Βουλγαρίας και ΗΠΑ.

Έχει ανεξάντλητο ρεπερτόριο, μέρος του οποίου παρουσιάζει η ορχήστρα του Ομίλου.
Ματέο Κοπίνι

Ο Ματέο Κοπίνι (γεννηθείς στις 5 Μαΐου 1989) είναι διεθνής ποδοσφαιριστής από το Σαν Μαρίνο ο οποίος αγωνίζεται στην Ατλέτικο Μοντέκιο. Αγωνίζεται στη θέση του μέσου. Ξεκίνησε το 2008 από την ΑΣ Ναρνέζε. 

Το 2010 έκανε το ντεμπούτο του με την Εθνική Σαν Μαρίνο. Συνολικά έχει 3 συμμετοχές το 2010 και άλλες 4 το 2011.
Νταμιάνο Βανούτσι

O Νταμιάνο Βανούτσι (γεννηθείς 30 Ιουλίου 1977) είναι ένας διεθνής αμυντικός ποδοσφαιριστής από το Σαν Μαρίνο. Αγωνίζεται στην Λα Φιορίτα και στην Εθνική Σαν Μαρίνο. Στην εθνική ομάδα έχει 65 συμμετοχές και κατέχει το ρεκόρ συμμετοχών με την Εθνική Ομάδας της πατρίδας του.
Σιμόνε Μπατσόκι

Ο Σιμόνε Μπατσόκι (γεννηθ. 22 Ιανουαρίου 1977) είναι διεθνής αμυντικός ποδοσφαιριστής από το Σαν Μαρίνο. Αγωνίζεται στην Sporting Novafeltria και στην Εθνική Σαν Μαρίνο. Στην εθνική ομάδα έχει 57 συμμετοχές και κατέχει το ρεκόρ συμμετοχών με την Εθνική Ομάδας της πατρίδας του.
Αντώνιος Γ. Μπετεινάκης

Ο Αντώνιος Γ. Μπετεινάκης (7 Ιουνίου 1886 - 27 Οκτωβρίου 1943) ήταν Συνταγματάρχης Πεζικού, ο οποίος εκτελέστηκε από τους Γερμανούς στην Αγυιά Χανίων στις 27 Οκτωβρίου 1943.
Νταβίντε Σιμοντσίνι

Ο Νταβίντε Σιμοντσίνι (γεννηθείς 30 Αυγούστου 1986) είναι ένας διεθνής αμυντικός ποδοσφαιριστής από το Σαν Μαρίνο. Αγωνίζεται στην Σάντα Τζιουστίνα. Έχει ένα δίδυμο αδελφό, τον Άλντο Σιμοντσίνι, που αγωνίζεται στη Σαν Μαρίνο Κάλτσιο. Τα δύο αδέλφια σκόραραν από ένα ιστορικό γκολ απέναντι στην Εθνική Σουηδίας στις 7 Σεπτεμβρίου 2010, όντας οι πρώτοι δίδυμοι που το επιτυχαίνουν αυτό σε διεθνή διοργάνωση.
Μάικολ Μπερέτι

O Μάικολ Μπερέτι (γεννηθείς 1 Μαΐου 1989) είναι ένας διεθνής αμυντικός ποδοσφαιριστής από το Σαν Μαρίνο. Αγωνίζεται στην Σαν Μαρίνο Κάλτσιο και στην Σαν Μαρίνο.
Με το εθνόσημο στο στήθος έκανε το ντεμπούτο του στις 21 Νοεμβρίου 2007 στα προκριματικά του Euro 2008 με αντίπαλο την Σλοβακία.
Αλεξ Ντέλα Βάλε

Ο Αλεξ Ντέλα Βάλε (γεννηθείς 8 Ιουνίου 1982) είναι διεθνής αμυντικός ποδοσφαιριστής από το Σαν Μαρίνο. Με την εθνική ομάδα της χώρας του αγωνίζεται από το 2002 έχοντας 41 συμμετοχές.
Άντριου Κοέν

Ο Άντριου Κοέν (γεννηθείς 13 Μαΐου 1981 στην Καλκάρα της Μάλτας, είναι ένας μαλτέζος διεθνής ποδοσφαιριστής που αγωνίζεται στην Α’ κατηγορία της Μάλτας με την Χιμπέρνιανς ΦΚ από το 1999. Αγωνίζεται στη θέση του επιθετικού.
Στιβ Μποργκ

O Στιβ Μποργκ (γεννηθείς στις 15 Μαΐου 1988) είναι διεθνής Μαλτέζος ποδοσφαιριστής, ο οποίος αγωνίζεται στη θέση του αμυντικού. Την περίοδο αυτή αγωνίζεται με την Βαλέτα ΦΚ και την Εθνική Μάλτας.
Τζούλιους Γούμπεϊ

Ο Τζούλιους Γούμπεϊ (γεννηθείς 19 Μαΐου 1984 στην Φρίταουν της Σιέρα Λεόνε), είναι ένας διεθνής μέσος ποδοσφαιριστής. Αγωνίζεται στην Νεφτσί Μπακού και στην εθνική Σιέρα Λεόνε.

Το ντεμπούτο του με την εθνική ομάδα της πατρίδας του έγινε σε ηλικία 16 ετών, στις 4 Φεβρουαρίου 2001, σε φιλικό αγώνα με αντίπαλο την Λιβερία, στα προκριματικά του Παγκοσμίου Κυπέλλου 2002. Από τότε αποτελεί βασικό στέλεχος της ομάδας.
Πάουλ Γιόνας Μάιερ

Ο Πάουλ Γιόνας Μάιερ (γερμ. "Paul Jonas Meier", 1857-1946) υπήρξε Γερμανός κλασικός αρχαιολόγος και διευθυντής του αρχαιολογικού μουσείου του Μπράουνσβάιγκ.
Βαγγέλης Βλάχος

Ο Βαγγέλης Βλάχος (Νέα Αρτάκη, 6 Ιανουαρίου 1962) είναι Έλληνας πρώην διεθνής ποδοσφαιριστής και νυν προπονητής.
Στάδιο Τάσος Μάρκου

Το Στάδιο Τάσος Μάρκου είναι στάδιο που χρησιμοποιείται για ποδοσφαιρικούς αγώνες. Ανήκει στο Δήμο Παραλιμνίου της Κύπρου. Βρίσκεται στο Παραλίμνι και στην Διεύθυνση Αντώνη Παπαδοπούλου 17, Τ.Κ. 5310. Εγκαινιάστηκε το 1996. 

Έχει χωρητικότητα 5.800 θέσεων και οι κερκίδες του είναι προσανατολισμένες ανατολικά και δυτικά.

Το γήπεδο χρησιμοποιείται ως έδρα της Ένωσις Νέων Παραλιμνίου για τους ποδοσφαιρικούς αγώνες.

Το γήπεδο ονομάζεται και σπιτι των ανέμων.

Το όνομα του γηπέδου, αναφέρεται στον δημοκρατικό στρατιωτικό Τάσο Μάρκου, ο οποίος ήτανε αντιχουντικός και σκοτώθηκε κατά την τούρκικη εισβολή στην Κύπρο του 1974.
Σμαρκ Μισέλ

Ο Σμαρκ Μισέλ (Georges Jean-Jacques Smarck Michel ή απλώς Smarck Michel, 29 Μαρτίου 1937 – 1η Σεπτεμβρίου 2012) ήταν πολιτικός και επιχειρηματίας από την Αϊτή . Χρημάτισε Πρωθυπουργός της χώρας από το 1994 ως το 1995. Ο Σμαρτ ήταν ο τρίτος πρωθυπουργός επί προεδρίας του Ζαν Μπερτράντ Αριστίντ και ο πρώτος που διορίστηκε μετά την επιστροφή του Αριστίντ από την εξορία.
Χριστιανοδημοκρατική Έκκληση

Η Χριστιανοδημοκρατική Έκκληση (ολλ. "Christen-Democratisch Appèl, CDA") είναι ένα Ολλανδικό χριστιανοδημοκρατικό κόμμα. Τοποθετείται στην κεντροδεξιά. Έχει συμμετάσχει σε δύο κυβερνήσεις από την ίδρυσή του. Δημιουργήθηκε ύστερα από τη συγχώνευση του Καθολικού Λαϊκού Κόμματος, το οποίο συμμετείχε σε όλες τις κυβερνήσεις πριν από τον Β΄ Παγκόσμιο Πόλεμο, του Αντεπαναστατικού Κόμματος και της Χριστιανικής Ιστορικής Ένωσης. 

Τα ποσοστά του κόμματος μειώθηκαν σημαντικά ύστερα από τις εκλογές του 2010, όταν βρέθηκε από την πρώτη στην τέταρτη θέση. Το κόμμα συμμετείχε στην κυβέρνηση του Ρούτε μαζί με το κυβερνών Λαϊκό Κόμμα για την Ελευθερία και τη Δημοκρατία, η οποία στηριζόταν από το ακροδεξιό Κόμμα για την Ελευθερία. Είχε έξι υπουργούς στην κυβέρνηση Ρούτε. Ο τωρινός αρχηγός του κόμματος Σάιμπραν φαν Χέρσμα Μπούμα ηγείται της κοινοβουλευτικής ομάδας στη Βουλή των Αντιπροσώπων της Ολλανδίας και είναι αρχηγός του κόμματος από τις 18 Μαΐου 2012.
Γρηγόρης Πολυχρονίδης

Ο Γρηγόρης Πολυχρονίδης είναι Έλληνας παραολυμπιονίκης στο Παραολυμπιακό άθλημα μπότσια.

Γεννήθηκε στις 13 Αυγούστου του 1981 στο Βατούμι της Γεωργίας και το 1989 ήρθε με την οικογένειά του στην Ελλάδα. Πάσχει από νωτιαία μυϊκή ατροφία (SMA III). Τελείωσε με άριστα το 12o Λύκειο Περιστερίου το 2001 και σπούδασε στο Τμήμα Λογιστικής και Χρηματοοικονομικής του Πανεπιστημίου Αθηνών. Εργάζεται στο Ελεγκτικό Συνέδριο.

Άρχισε να ασχολείται με το μπότσια το 2002. Προπονητής του είναι ο Γεώργιος Τζήμας. Έχει κερδίσει έντεκα χρυσά μετάλλια στην κατηγορία BC3 Ατομικό και οκτώ χρυσά και ένα αργυρό στην κατηγορία BC3 Ζεύγη στο Πανελλήνιο Πρωτάθλημα Μπότσια.

Στο Παγκόσμιο Πρωτάθλημα Μπότσια στη Βραζιλία το 2006 κέρδισε το ασημένιο μετάλλιο στην κατηγορία BC3 Ατομικό και δύο χρόνια αργότερα στους Παραολυμπιακούς Αγώνες του Πεκίνου ήταν και πάλι δεύτερος στην ίδια κατηγορία. Το 2009 κέρδισε το χρυσό μετάλλιο στο Πανευρωπαϊκό Πρωτάθλημα το 2009 στην Πορτογαλία στην κατηγορία BC3 Ατομικό και το χάλκινο στην κατηγορία BC3 Ζεύγη. Στο Παγκόσμιο κύπελλο του 2011 στο Μπέλφαστ κέρδισε το χρυσό μετάλλιο στην κατηγορία BC3 Ζεύγη. Στους Παραολυμπιακούς Αγώνες του Λονδίνου, το Σεπτέμβριο του 2012, κέρδισε το χρυσό μετάλλιο στο μπότσια στην κατηγορία BC3 Ζεύγη, μαζί με την Ελένη Κορδαλή και το Νίκο Πανανό.

Στους Παραολυμπιακούς Αγώνες το 2016 στο Ρίο ντε Τζανέιρο, ήταν ο σημαιοφόρος της ελληνικής ομάδας. Στους εν λόγω αγώνες κέρδισε το ασημένιο μετάλλιο στην κατηγορία BC3 Ατομικό και το χάλκινο μετάλλιο στην κατηγορία BC3 Ζεύγη, μαζί με τον Νίκο Πανανό και την Άννα Ντέντα.
Φραάτης Ε΄ της Παρθίας

Ο Φραάτης Ε΄ της Παρθίας ήταν βασιλιάς της Αυτοκρατορίας της Παρθίας από το 2 π.Χ. έως το 4 μ.Χ. . Ήταν ο τελευταίος γιος του Φραάτη Δ' και της Μούσας της Παρθίας. Το 1 μ.Χ. υπέγραψε συμφωνία με το Ρωμαίο Αυτοκράτορα Οκταβιανό Αύγουστο που του παραχωρούσε την Αρμενία. Το 4 μ.Χ. ο Φραάτης Ε' της Παρθίας παντρεύτηκε τη μητέρα του Μούσα της Παρθίας κι έτσι οι Πάρθοι ξεσηκώθηκαν και τον ανέτρεψαν δίνοντας το στέμμα στον Ορόντη Γ΄ της Παρθίας (που βασίλευσε έως το 6 μ.Χ.). Ο Φραάτης Ε΄ δολοφονήθηκε το 4 μ.Χ. μαζί με τη μητέρα-γυναίκα του Μούσα της Παρθίας από ανθρώπους του Ορόντη Γ΄.
Λουκάς Μπάρλος

Ο Λουκάς Μπάρλος (Θεσσαλονίκη, 1920 - Αθήνα, 20 Οκτωβρίου 1999) ήταν Έλληνας επιχειρηματίας, ο οποίος έγινε ιδιαίτερα γνωστός για την θητεία του ως o 23ος πρόεδρος της ποδοσφαιρικής ομάδας της ΑΕΚ, μεταξύ 1974 και 1981. Θεωρείται από πολλούς ο σπουδαιότερος πρόεδρος στην ιστορία του συλλόγου, λόγω της μεγάλης του προσφοράς.
Υπουργείο Τουριστικής Ανάπτυξης

Το Υπουργείο Τουριστικής Ανάπτυξης (2004-2009) ήταν εθνικός φορέας ο οποίος προέκυψε μετά από πρωτοβουλία του Πρωθυπουργού Κωνσταντίνου Καραμανλή με την κατάργηση του Υπουργείου Τουρισμού στις 11.10.2004. Πέντε χρόνια μετά, στις 7 Οκτωβρίου 2009, μετά από απόφαση του Πρωθυπουργού Γ. Παπανδρέου το Υπουργεία Τουριστικής Ανάπτυξης και το Υπουργείο Πολιτισμού συγχωνεύθηκαν στο Υπουργείο Πολιτισμού και Τουρισμού.